પેવર બ્લૉક્સ ઊખડી જતાં એમાં કચરો અને પાણી ભરાઈ રહે છે, જેને લીધે સમસ્યા વધુ વકરે છે, વળી રાહદારીઓ અને વાહનો માટે પણ ત્યાંથી પસાર થવું મુશ્કેલ બની જાય છે. દાદરનો સ્ટેશન પાસેનો આ વિસ્તાર ચોવીસ કલાક ધમધમતો રહેતો હોવાથી એની કાળજી લેવા વિશેષ દરકાર રાખવી જરૂરી હોય છે. સુધરાઈના કર્મચારીઓનું કહેવું છે કે અમે એને અવારનવાર રિપેર કરતા હોઈએ છીએ, પણ દિવસના ટાઇમે ત્યાં બહુ જ અવરજવર હોવાથી અમે બની શકે તો રાતે કામ કરીએ છીએ.